**OBRAZLOŽENJE**

**1. PRAVNI TEMELJ ZA DONOŠENJE AKTA**

Pravni temelj za donošenje ovog Pravilnika predstavlja odredba članka 39. Statuta grada Pula-Pola (Službene novine-Bollettino ufficiale Pula-Pola 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst),

**2. OSNOVNA PITANJA KOJA SE UREĐUJU AKTOM**

Pravilnikom o umirovljeničkoj iskaznici Grada Pula-Pola (u daljnjem tekstu: Pravilnik) propisuje se oblik i sadržaj umirovljeničke iskaznice umirovljenika s prebivalištem na području Grada Pula-Pola .

Pogodnosti koje za umirovljenike daju ustanove i trgovačka društva Grada Pula-Pola (osim za subvencije koje su vezane za imovinski cenzus), te ostale pravne i fizičke osobe s kojima se postigne dogovor sa području Republike Hrvatske, umirovljenici će ostvarivati na jednostavniji način predočenjem umirovljeničke iskaznice.

 Pravilnik propisuje izgled i sadržaj iskaznice, način izdavanja, te vođenje evidencije.

Izdavanje umirovljeničke iskaznice je besplatno za umirovljenike.

 Zahtjev za izdavanje iskaznice podnosi se Centru podrške 521 s priloženom osobnom iskaznicom i zadnjim izvatkom mirovine.

 Iskaznice se izdaju u Centru podrške 521 na adresi u Puli, Zagrebačka 18.

Nacrt prijedloga Pravilnika o umirovljeničkoj iskaznici sadržajno je podijeljen kako slijedi:

I. Opće odredbe : članci 1. i 2.;

II: Izgled i sadržaj iskaznice : članci 3. i 4.;

III. Izdavanje iskaznice: članak 5.;

IV. Prava imatelja iskaznice : članak 6.:

V. Evidencija o izdanim iskaznicama: članak 7.;

VI. Gubitak, otuđenje, oštećenje ili uništenje iskaznice : članak 8.

VII. Završna odredba : članak 9.

**Savjetovanje s zainteresiranom javnošću**

U skladu s odredbama članka 11. Zakona o pravu na pristup informacijama („Narodne novine“ br. 25/13, 85/15, 69/22) Grad Pula-Pola, pri donošenju Pravilnika, provodi savjetovanje sa zainteresiranom javnošću s ciljem upoznavanja javnosti s Nacrtom prijedloga Pravilnika i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bili prihvaćeni i u konačnosti ugrađeni u odredbe Pravilnika.

**Savjetovanje s zainteresiranom javnošću započinje dana 11. srpnja 2024. godine te završava zaključno s danom 10. kolovoza 2024. godine** koji je ujedno i krajnji rok za dostavu mišljenja, primjedbi i prijedloga na Nacrt prijedloga Pravilnika.

Adresa e-pošte na koju se šalju očitovanja zainteresirane javnosti na obrascu sudjelovanja javnosti: Umirovljenici\_iskaznica@pula.hr